南吕・一枝花廷仪公子实当代都督李公之家嗣也。器宇宏达，才华瞻敏，
作者：沈禧
朝代：元

paragraphs: 百氏之书，靡不该浃；至于龙韬虎略，不待言而可知也。
及乎礼贤下士，彬彬然诚有儒者之风，不以富贵而骄慢于人，以是人皆景仰而乐与之游。
今年冬适过吴门，解鞍旅馆，予得获见，遂即倾盖，欢若平生。
于是宿留，命酌于小楼之上，鸣琴赋诗，放歌剧饮，以罄一时之欢。
既而出诸名公所赠词章乐府以示予且咏然，其辞气雄伟，风调清越，不觉使人技痒。
愧予无似，曷克窥其阃奥而闯其藩篱哉。
兹不自揣，勉述〔南吕〕一阕以呈。
校诸杰作，固不能模楷其万一，然于期望之私，庶几有在焉。
瑶台上品仙，麟阁中人物。
胸襟开宇宙，器量溢江湖。
声振寰区，会见悬鱼袋，行看佩虎符。
锦みま人跨凤侣，金蹀躞马骤龙驹。